Na osnovu Programa utroška sredstava Ministarstva za privredu Bosansko-podrinjskog kantona Goražde „Progam unapređenja usluga javnih preduzeća u Bosansko-podrinjskom kantonu Goražde“ za 2025.godinu, broj: 04-11-409-2/25 od 26.02.2025.godine, utvrđenog na ekonomskom kodu 614400 (HAP 001)–Subvencije javnim preduzećima, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih preduzeća u Bosansko-podrinjskom kantonu Goražde“ za 2025.godinu*

**I PREDMET NATJEČAJA**

Predmet javnog poziva, je prikupljanje projekata Javnih preduzeća sa područja Bosansko-podrinjskog kantona Goražde, koja se bave zaštitom i brigom o domaćim životinjama, koja vrše emitiranje radijskog i televizijskog programa uzgoj i zaštitu šuma kao i iskorištenje šumskih proizvoda, i koja vrše upravljanje, zaštitu, održavanje objekata i drugih djelatnosti od javnog interesa za Bosansko-podrinjski kanton Goražde.

**II** **NAZIV POSEBNOG CILJA PROGRAMA**

Posebni ciljevi programa su:

1) Podrška Javnim preduzećima sa područja Bosansko-podrinjskog kantona Goražde u vidu grant sredstava, koja se bave zaštitom i brigom o domaćim životinjama, kroz uređenje-opremanje radnih prostorija, sve u cilju poboljšanja uslova za rad uposlenih, što će omogućiti nesmetanu održivosti i bolje usluge.

2) Podrška Javnim preduzećima u nadležnosti Bosansko-podrinjskog kantona Goražde u vidu grant sredstava, koja se bave informisanjem, odnosno emitiranjem radijskog i televizijskog programa na području Bosansko-podrinjskog kantona Goražde u vidu uređenja prostorija kao i nabavku opreme.

3) Podrška Javnim preduzećima koja se bave uzgojem, zaštitom, pošumljavanjem kao i iskorištavanjem šuma i sekundarnih šumskih proizvoda, sa područja Bosansko-podrinjskog kantona Goražde. Podrška se odnosi na novčane podsticaje kao grant sredstva koja bi omogućila javnim preduzećima otklanjanje uskih grla, u cilju održivosti preduzeća, zadržavanju zaposlenih i naknada uplaćenih doprinosa za zapošljavanje u ukupnom iznosu, a sve u cilju omogućavanja što kvalitetnije proizvodne djelatnosti i kvalitetnijih usluga.

4) Podrška Javnim preduzećima koja vrše upravljanje, zaštitu, održavanje objekata i obavljanje djelatnosti od javnog interesa za kanton i koja su u nadležnosti Bosansko-podrinjskog kantona Goražde, odnosi se na novčane podsticaje kao grant sredstva, koja bi omogućila otklanjanje uskih grla, izmirenje obaveza prema dobavljačima, izmirenje obaveza po osnovu dugovanja za kratkoročne pozajmice, te bilo koji drugi oblik koji utiče na zadržavanje radnika, sve u cilju održivosti preduzeća, novom zapošljavanju, i pružanja što kvalitetnijih usluga.

 **III CILJEVI I APLIKANTI**

Aplikanti mogu podnijeti aplikacije za Projekte za ostvarivanje subvencija po ovom programu u skladu sa opštim i posebnim uslovima (tačka 7.3 i 7.4 Programa).

**IV POTREBNA SREDSTVA**

 U Budžetu Ministarstva za privredu Bosansko-podrinjskog kantona Goražde za 2025.godinu po ovom programu planiran je iznos od 690.000 KM.

Sredstva koja su planirana i odobrena po ovom Javnom pozivu iznose 250.000,00 KM.

Minimalni odnosno maksimalni iznos granta za finsiranje ili sufinansiranje projekata iz sredstava ovog programa su definisana kako je prikazano:

1. Podrška Javnim preduzećima sa područja Bosansko-podrinjskog kantona Goražde koja se bave zaštitom i brigom o domaćim životinjama, kroz uređenje-opremanje radnih prostorija, sve u cilju poboljšanja uslova za rad uposlenih, što će omogućiti nesmetanu održivosti i bolje usluge.

Budžet: od 10.000,00 do 25.000,00 KM

2) Podrška Javnim preduzećima u nadležnosti Bosansko-podrinjskog kantona Goražde koja se bave informisanjem, odnosno emitiranjem radijskog i televizijskog programa na području Bosansko-podrinjskog kantona Goražde u vidu uređenja prostorija kao i nabavku opreme.

Budžet: od 10.000,00 do 25.000,00 KM

3) Podrška Javnim preduzećima koja se bave uzgojem, zaštitom, pošumljavanjem kao i iskorištavanjem šuma i sekundarnih šumskih proizvoda, koja bi omogućila javnim preduzećima otklanjanje uskih grla, u cilju održivosti preduzeća, zadržavanju zaposlenih i naknada uplaćenih doprinosa za zapošljavanje u ukupnom iznosu, a sve u cilju omogućavanja što kvalitetnije proizvodne djelatnosti i kvalitetnijih usluga.

Budžet: od 50.000,00 do 100.000,00 KM

4) Podrška Javnim preduzećima koja vrše upravljanje, zaštitu, održavanje objekata i obavljanje djelatnosti od javnog interesa za kanton i koja su u nadležnosti Bosansko-podrinjskog kantona Goražde, koja bi omogućila otklanjanje uskih grla, izmirenje obaveza prema dobavljačima, izmirenje obaveza po osnovu dugovanja za kratkoročne pozajmice, podrška za održivost preduzeća te bilo koji drugi oblik podrške kojim će se zadržati radnici, kao i za novo upošljavanje, a sve u cilju pružanja što kvalitetnijih usluga.

Budžet: od 50.000,00 do 100.000,00 KM

**V KRITERIJI ZA RASPODJELU SREDSTAVA**

**Opći uslovi za učestvovanje u programu:**

1. da su registrovana kao javna preduzeća u skladu sa odredbama Zakona o javnim preduzećima, Zakona o radio televiziji BPK Goražde i Zakona o privrednim društvima FBiH.
2. da imaju registraciju i sjedišta na prostoru Bosansko-podrinjskog kantona Goražde,
3. da su u nadležnosti Bosansko-podrinjskog kantona Goražde i da obavljaju djelatnost na prostoru Bosansko-podrinjskog kantona Goražde,

**Posebni uslovi za učestvovanje u programu**

1. da se ne nalaze u procesu stečaja ili likvidacije ili blokade računa;
2. da nemaju neizmirenih obaveza za poreze i doprinose, osim obaveza koje su obuhvaćene ugovorom o reprogramiranju obaveza,
3. da su registrovana zaključno sa 31.12.2023.godine;
4. da su namjenski, u skladu sa ugovorom utrošili sredstva odobrena od strane Vlade Bosansko-podrinjskog kantona Goražde u periodu od protekle tri godine, ukoliko im je takva pomoć dodijeljivana.
5. Aplikanti koji nisu dostavili Izvještaj o namjenskom utrošku sredstava iz prethodne godine, mogu učestvovati na javnom pozivu i mogu im se odobriti novčana sredstva, ali ista se neće doznačiti, sve dok ne dostave dokaze o namjenskom utrošku sredstava odobrenih u prethodnim godinama.

**Evaluacija za dostavljanje prijedloga projekata:**

Evaluacija aplikacija se provodi na osnovu administrativne provjere projektne dokumentacije iz koje će se evidentirati indikatori: kvalitet urađenog projekta, ciljevi kroz realizaciju projekta (proizvodni ili administarativni), broj uposlenih u javnim preduzećima i specifičnost korištenja usluga ili radova. Komisija će procjenjivati vrijednost gore navedenih indikatora i o tome dati konačnu ocjenu.

**VI PRAVO UČEŠĆA**

Pravo učešća za korištenje sredstava imaju sva Javna preduzeća sa područja Bosansko-podrinjskog kantona Goražde, koja se bave brigom o domaćim životinjama , koja vrše emitiranje radijskog i televizijskog programa, koja se bave uzgojem, zaštitom šuma, pošumljavanjem, kao i iskorištavanjem šuma i sekundarnih šumskih proizvoda, kao i preduzeća koja vrše upravljanje, zaštitu, održavanje objekata i drugih djelatnosti od javnog interesa za Bosansko-podrinjski kanton Goražde.

VII OBAVEZNI PRILOZI

Uz aplikacioni obrazac za projekte, obavezni prilozi su:

1. Aktuelno Rješenje o registraciji;
2. Uvjerenje o registraciji poreznog obveznika – ID broj;
3. Potvrda da bankovni račun nije u blokadi;
4. Uvjerenje o izmirenim obavezama po osnovu javnih prihoda (Kantonalni porezni ured Goražde);
5. Uvjerenje o izmirenju obaveza PIO/MIO sa podacima o broju prijavljenih radnika (Kantonalni porezni ured Goražde);
6. Uvjerenje da odgovorna osoba u posljednjih 5 (pet)godina nije osuđivana (Općinski sud Goražde);
7. Uvjerenje / potvrda da nije pokrenut stečaj ili likvidacija (Općinski sud Goražde);
8. Izvještaj o finansijskom osiguranju (bilans stanja i bilans uspjeha za prethodnu godinu);

Svi originali ili priložene kopije dokumenata moraju biti izdati ili ovjereni od strane nadležnih upravnih organa,sa datumom izdavanja ili ovjerom ne starijom od 3 (tri) mjeseca prije dana objavljivanja Javnog poziva na web stranci Ministartsva za privredu Bosansko-podirnjskog kantona Goražde, oglasnoj tabli resornog Ministarstva i Vlade Bosansko-podrinjskog kantona Goražde, kao i putem medija.

**VIII OBRAZAC APLIKACIONE FORME ZA PROJEKTE**

Obrazac aplikacione forme za projekte je sastavni dio Javnog poziva.

**IX PREUZIMANJE JAVNOG POZIVA**

Javni poziv sa Aplikacionim obrascima za projekte kao i Program Ministarstva za privredu Bosansko-podrinjskog kantona Goraže mogu se preuzeti u prostorijama Ministarstva za privredu Bosansko–podrinjskog kantona Goražde, ulica Maršala Tita br.5, kao i na Službenoj internet stranici Vlade Bosansko – podrinjskog kantona Goražde [www.bpkgo.ba](http://www.bpkgo.ba).

**X TROŠKOVI PROGRAMA-PROJEKTA**

U postupku Javnog poziva Ministarstvo za privredu Bosansko-podrinjskog kantona Goražde ne snosi nikakve troškove učesnicima natjecanja, te zadržava pravo da projekat-program prihvati u cijelosti, djelomično ili ga potpuno odbije, poništi javni poziv ili odbaci sve projekte-programe u bilo koje vrijeme prije sklapanja Ugovora. Prispjela dokumentacija o programima -projektima se ne vraća.

XI OSTALE ODREDBE

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

**XII PODNOŠENJE PRIJAVA**

Aplikacioni obrazac sa programom – projektom i traženim prilozima dostavlja se u zatvorenoj koverti na protokol Ministarstva za privredu na adresu:

**Ministarstvo za privredu Bosansko-podrinjskog kantona Goražde**

**ul. Višegradska 2a, Goražde 73000, sa naznakom:**

 **Javni poziv za odabir korisnika sredstava po „Programu unapređenje usluga javnih preduzeća u Bosansko-podirnjskom kantonu Goražde“ za 2025.godinu**

 **„NE OTVARAJ“**

